laion/Wikipedia-Exotic huggingface dataset:
קוינטן טימבר

קוינטן ראיין קריספיטו טימבר (בהולנדית: Quinten Ryan Crispito Timber; נולד ב-17 ביוני 2001 באוטרכט שבהולנד) הוא כדורגלן הולנדי המשחק בעמדת הקשר בקבוצת פיינורד מליגת העל ההולנדית. טימבר גדל במחלקות הנוער של DVSU, פיינורד ואייאקס. בשנת 2018 החל לשחק בקבוצת המילואים של אייאקס. ב-5 במאי 2021 חתם טימבר על חוזה לשלוש שנים באוטרכט מליגת העל ההולנדית. ב-15 באוגוסט ערך את הופעת הבכורה שלו במועדון, בניצחון 4-0 על ספרטה רוטרדם במסגרת המחזור הראשון בליגה לעונת 2021/2022. ב-17 באוקטובר הבקיע את שער הבכורה שלו במועדון, בהפסד 5-1 לא.ז. אלקמאר במסגרת המחזור התשיעי בליגה. הוא שיחק במועדון במשך עונה אחת, בה ערך 33 הופעות ליגה והבקיע שני שערים. ב-28 ביולי 2022 חתם טימבר על חוזה לארבע שנים בפיינורד מליגת העל ההולנדית. ב-7 באוגוסט ערך את הופעת הבכורה שלו במועדון, בניצחון 5-2 על ויטסה ארנהם במסגרת המחזור הראשון בליגה לעונת 2022/2023. ב-27 באוגוסט הבקיע את שער הבכורה שלו במועדון, בניצחון 4-0 על אמן במסגרת המחזור הרביעי בליגה. בעונתו הראשונה במועדון זכה עם פיינורד באליפות הולנד, וערך 24 הופעות ליגה, בהן הבקיע שני שערים. טימבר הוא חלק מסגל נבחרת הולנד עד גיל 21. נכלל בסגל הנבחרת לטורניר אליפות אירופה עד גיל 21 לשנת 2023. ב-26 במרץ 2024 ערך את הופעתו הבכורה בנבחרת הבוגרת נגד גרמניה במשחק ידידות. אחיו התאום הוא כדורגלן נבחרת הולנד וארסנל יוריאן טימבר, ואח נוסף שלו הוא כדורגלן נבחרת קוראסאו ואוטרכט דילן טימבר (אנ'). פיינורד אליפות הולנד (1): 2022/2023 נבחרת הולנד עד גיל 17 אליפות אירופה עד גיל 17 (1): 2018 קוינטן טימבר, באתר Transfermarkt קוינטן טימבר, באתר Soccerway קוינטן טימבר, באתר WorldFootball.net קוינטן טימבר, באתר FootballDatabase.eu FC Utrecht strikt Quinten Timber en haalt voetbalbroers uit elkaar באתר Algemeen Dagblad, ‏ 5 במאי 2021 (בהולנדית) Feyenoord en Quinten Timber weer herenigd באתר הרשמי של פיינורד, 28 ביולי 2022 (בהולנדית) DEZE 23 SPELERS GAAN MET JONG ORANJE NAAR HET EK 2023 באתר הרשמי של התאחדות הכדורגל ההולנדית המלכותית, 29 במאי 2023 (בהולנדית)
אלאיס טפסן

אלאיס טפסן (בהולנדית: Elayis Tavşan; נולד ב-30 באפריל 2001 ברוטרדם שבהולנד) הוא כדורגלן הולנדי המשחק בעמדת קשר הכנף בקבוצת הלאס ורונה מסרייה א'. טפסן גדל במחלקת הנוער של ספרטה רוטרדם. הוא החל את הקריירה המקצוענית שלו בקבוצות ספרטה רוטרדם, טלסטאר ספורטקלאב וניימכן במסגרת ליגת המשנה ההולנדית. בעונת 2021/2022 החל לשחק עם ניימכן בליגת העל ההולנדית. ב-23 בינואר 2024 חתם בהלאס ורונה, 5 ימים לאחר מכן עלה להופעת הבכורה שלו בסרייה א' שעלה כמחליף בתיקו 1-1 נגד פרוזינונה. טפסן הוא חלק מסגל נבחרת הולנד עד גיל 21. נכלל בסגל הנבחרת לטורניר אליפות אירופה עד גיל 21 לשנת 2023. נבחרת הולנד עד גיל 17 אליפות אירופה עד גיל 17 (1): 2018 אלאיס טפסן, באתר Transfermarkt אלאיס טפסן, באתר Soccerway אלאיס טפסן, באתר WorldFootball.net אלאיס טפסן, באתר FootballDatabase.eu DEZE 23 SPELERS GAAN MET JONG ORANJE NAAR HET EK 2023 באתר הרשמי של התאחדות הכדורגל ההולנדית המלכותית, 29 במאי 2023 (בהולנדית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אלאיס טפסן".
גייב וינסנט

גבריאל נאמדי "גייב" וינסנט (באנגלית: Gabriel Nnamdi "Gabe" Vincent; נולד ב-14 ביוני 1996) הוא כדורסלן אמריקאי-ניגרי המשחק בעמדת הרכז בקבוצת לוס אנג'לס לייקרס מליגת ה-NBA. בין השנים 2014–2018 שיחק וינסנט באוניברסיטת קליפורניה בסנטה ברברה. בארבע עונות העמיד ממוצעים של 12.8 נקודות, 2.7 ריבאונדים ו-2.5 אסיסטים למשחק. בשנת 2018 לא נבחר כלל בדראפט ה-NBA, והצטרף לסטוקטון קינגס מליגת הפיתוח של ה-NBA. בשתי עונות בליגת הפיתוח העמיד וינסנט ממוצעים של 15.3 נקודות, 2.7 ריבאונדים ו-2.4 אסיסטים למשחק. בשנת 2020 חתם על חוזה כפול במיאמי היט, ושנה לאחר מכן חתם בקבוצה על חוזה רגיל. בפברואר 2023 החליף את קייל לאורי בתפקיד הרכז הפותח הקבוע של הקבוצה. מדיה וקבצים בנושא גייב וינסנט בוויקישיתוף פרופיל, באתר Basketball-Reference פרופיל, באתר Sports-Reference פרופיל אולימפי, באתר olympedia.org פרופיל, באתר eurobasket פרופיל, באתר ליגת ה-NBA פרופיל, באתר ESPN ערך זה הוא קצרמר בנושא כדורסלנים. אתם מוזמנים לתרום לוויקיפדיה ולהרחיב אותו.
דניס מאסינה

דניס יוקי מקאבו מאסינה (בסוואזי: Dennis Yuki Mcebo Masina; נולד ב-29 במאי 1982) הוא כדורגלן עבר אסוואטיני ששיחק בעמדת הקשר. מאסינה התחיל את הקריירה שלו בקבוצת הכדורגל מאנזיני וונדררס עמה זכה באליפות בעונת 1998/1999. בגיל 18 הצטרף לבוש באקס מליגת העל של דרום אפריקה במדיה שיחק שנתיים. ביולי 2002 יצא למבחנים בפיינורד ההולנדית, בסיומן לא חתם במועדון. זמן קצר לאחר מכן, חתם בסופרספורט יונייטד. לאחר עונה אחת במועדון, נבחן בטוטנהאם הוטספר האנגלית אך לבסוף חתם בפיינורד. אולם כעבור זמן קצר שוחרר מהמועדון וחתם באאנדרכט אאלסט הבלגית במדיה כבש 5 שערים ב-23 משחקים. בסיום העונה ירדה אאנדרכט לליגה השלישית ומאסינה חתם במכלן במדיה שיחק עונה אחת בסיומה חזר לסופרספורט יונייטד הדרום אפריקאית. היה שותף לשני האליפויות של המועדון בעונות 2007/2008 ו-2008/2009. בהמשך הקריירה שיחק באורלנדו פירטס, מפומלנגה בלאק אייסס ומבומבלה יונייטד. ב-5 בספטמבר 1999 מאסינה ערך את הופעת הבכורה שלו בנבחרת סוואזילנד בניצחון 1-3 נגד מוזמביק, בה גם הבקיע את שער הבכורה שלו בנבחרת. מאסינה רשם 42 הופעות בנבחרת וכבש שני שערים. מאנזיני וונדררס ליגת העל של אסוואטיני: 1998/1999 סופרספורט יונייטד ליגת העל של דרום אפריקה: 2007/2008, 2008/2009 דניס מאסינה, באתר Transfermarkt דניס מאסינה, באתר Soccerway דניס מאסינה, באתר National Football Teams דניס מאסינה, באתר FootballDatabase.eu פרופיל המאמן, באתר Transfermarkt ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "דניס מאסינה".
מינוטאור (סדרת משגרים)

מינוטאור (באנגלית: Minotaur) היא סדרת משגרים אמריקאים, שפותחה מהטילים הבליסטים הבין-יבשתים LGM-30 מיניטמן ו-LGM-118 Peacekeeper. השיגור הראשון בוצע בשנת 1994. הסבה בוצע בנורת'רופ גראמן בהתאם לחוזה עם חיל האוויר של ארצות הברית. בסך הכול פותחו 5 דגמים לשיגור לוויינים לטיסה תת-מסלולית, מסלול לווייני נמוך ו-מסלול מעבר למסלול גאוסטציונרי. מספר שלבים משתנה בהתאם לדגם. הדגם הראשון בסדרה יצאה בשם "טאורוס". הוא פותח על בסיס טיל LGM-118 Peacekeeper. המשגר כולל 4 שלבים. לאחר השיגור הראשון בשנת 1994 היו מספר שיגורים כושלים ומשגר עבר מיתוג מחדש תחת שם "מינוטאור סי". זה הדגם היחיד שניתן לשימוש לשיגורים מסחריים. המשגר יכול להביא מטען במשקל 1,458 ק"ג למסלול לווייני נמוך או כ-1,000 ק"ג למסלול מסונכרן-שמש. שיגורי "מינוטאור 1" החלו בשנת 2000. דגם זה פותח מטיל LGM-30 מיניטמן. השיגורים מבוצעים מבסיס חיל האוויר ונדנברג ונמל החלל האזורי המרכז-אטלנטי בווירג'יניה. המשגר יכול להביא מטען במשקל 580 ק"ג למסלול לווייני נמוך. בסך הכול בוצעו 12 שיגורים. שיגורי "מינוטאור 2" החלו בשנת 2000. דגם זה פותח מטיל LGM-118 Peacekeeper. השיגורים מבוצעים ממספר אתרים. המשגר יכול להביא מטען במשקל 1,735 ק"ג לטיסה תת-מסלולית. בסך הכול בוצעו 6 שיגורים. פיתוח "מינוטאור 3" לא הסתיים. דגם זה פותח מטיל LGM-30 מיניטמן. השיגורים מתוכננים להתבצע מבסיס חיל האוויר ונדנברג. המשגר יכול להביא מטען במשקל 3,000 ק"ג לטיסה תת-מסלולית. הוחלט להפסיק את הפיתוח ולנצל לשיגוים תת-מסלוללים גרסת "מינוטאור 4 קל". שיגורי "מינוטאור 4" החלו בשנת 2010. דגם זה פותח מטיל LGM-118 Peacekeeper. השיגורים מבוצעים מבסיס חיל האוויר ונדנברג ונמל החלל הפסיפי - אלסקה. המשגר יכול להביא מטען במשקל 400 ק"ג לטיסה תת-מסלולית. שיגור "מינוטאור 5" בוצע בשנת 2013. דגם זה פותח על בסיס משגר "מינוטאור 4" תוך הוספת שלב רביעי. השיגור בוצע מנמל החלל האזורי המרכז-אטלנטי עם לוויין LADEE. המשגר יכול להביא מטען במשקל 342 ק"ג לתמרון מעבר ירחי. מדיה וקבצים בנושא מינוטאור בוויקישיתוף תיאור המשגר תיור מאתר היצרן רישמת שיגורים מינוטאור 1 רשימת שיגורים מינוטאור 4
פיליפ סנדלר

פיליפ סנדלר (בהולנדית: Philippe Sandler; נולד ב-10 בפברואר 1997 באמסטרדם שבהולנד) הוא כדורגלן הולנדי המשחק בעמדת הבלם בקבוצת ניימכן מליגת העל ההולנדית. סנדלר גדל במחלקת הנוער של אייאקס. הוא החל את הקריירה המקצוענית שלו בקבוצת זוולה מליגת העל ההולנדית, במדיה ערך 30 הופעות ליגה. בשנת 2018 חתם סנדלר במנצ'סטר סיטי מהפרמייר ליג, ממנה הושאל לאנדרלכט מליגת העל הבלגית ולטרואה מליגת העל הצרפתית. ב-1 בפברואר 2022 חתם סנדלר עד לתום עונת 2021/2022 בפיינורד מליגת העל ההולנדית. הוא ערך שתי הופעות ליגה במדי המועדון. ב-11 באוגוסט 2022 חתם סנדלר בניימכן מליגת העל ההולנדית. פיליפ סנדלר, ברשת החברתית אינסטגרם פיליפ סנדלר, באתר Transfermarkt פיליפ סנדלר, באתר Soccerway פיליפ סנדלר, באתר WorldFootball.net פיליפ סנדלר, באתר FootballDatabase.eu
סמל בלארוס

סמל בלארוס הוצג בשנת 1995. הוא כולל סרטים בצבעי דגל בלארוס, מפת המדינה, אלומות חיטה וכוכב אדום. סמל זה מבוסס על סמלה של בלארוס הסובייטית, ומוטיבים רבים נלקחו מסמל ברית המועצות והשינוי העיקרי הוא החלפה של הפטיש והמגל במפת המדינה. לאחר קבלת העצמאות מברית המועצות הציגה בלארוס כסמלה את הסמל של הדוכסות הגדולה של ליטא, שבלארוס מהווה כיום את מרבית שטחה. שמו של הסמל Pahonia (מרדף) והוא מהווה גם את סמל ליטא. ב-1995 ביקש הנשיא לוקשנקו לבטלו בטענה ששימש את הבלארוסים ששיתפו פעולה עם הנאצים במלחמת העולם השנייה. ב-14 במאי 1995 נערך משאל עם והצעת לוקשנקו להחליף את הסמל התקבלה ברוב של 75% על-פי התוצאות הרשמיות. האופוזיציה הבלארוסית והממשלה הבלארוסית הגולה לא מכירים בתוצאות משאל העם ובסמל החדש ומוסיפים להציג את ה-Pahonia. סמל הרפובליקה הסובייטית הסוציאליסטית של בלארוס עד שנת 1938 כלל את הכיתוב "פועלי כל העולם התאחדו" בבלארוסית, ביידיש, ברוסית ובפולנית. לאחר מכן הוסרו היידיש והפולנית. דגל בלארוס המנון בלארוס מדיה וקבצים בנושא סמל בלארוס בוויקישיתוף ערך זה הוא קצרמר בנושא סמלים. אתם מוזמנים לתרום לוויקיפדיה ולהרחיב אותו.
מצורע

מצורע פירושו "הלוקה בצרעת". יש להבדיל בין המחלה לבין הנגע המתואר בתורה. האם התכוונתם ל... מחלת הצרעת צרעת ("מחלת הנסן", באנגלית Leprosy) – מחלה זיהומית קשה הנגרמת על ידי חיידק וגורמת עיוותים בגוף ובעור החולה נגע הצרעת המקראי נגע הצרעת – נגעי עור בגדים ובתים המתוארים בתורה נגעי אדם – נגע צרעת המופיע בעור האדם והופך אותו ל"מצורע" נגעי בתים או צרעת הבתים – נגע צרעת המופיע על אחד מקירות הבית וגורם לטמאותו פרשת מצורע – פרשה בספר ויקרא המרכזת את דיני צרעת קרבן מצורע – הקרבן שמביא המצורע בסיום תהליך הטהרה
דנש

האם התכוונתם ל... אוסקר דנש – שחקן יהודי-הונגרי יאנוש דנש – רופא יהודי-הונגרי לאיוש דנש – אסתטיקן יהודי-הונגרי מגדה דנש – היסטוריונית חינוכית יהודייה-הונגרייה ג'רג' דנש – עורך דין יהודי-הונגרי ורה דנש – נגנית צ'לו יהודייה-הונגרייה דניש דניס
בונים

האם התכוונתם ל... בוניים – משפחת מכרסמים בונה (בעל חיים) – סוג בתוך אותה משפחה בונים ולוחמים (אוניית מעפילים) – אוניית מעפילים (1948) האופטימאטים או ה"בונים" (boni - 'אנשים טובים') – סיעה פוליטית ברפובליקה הרומית המאוחרת אישים ששם משפחתם בונים או בונם שמואל בונים – במאי תיאטרון וצייר שמחה בונם אורבאך – היה רב והוגה דעות ישראלי שמחה בונים אלתר – היה האדמו"ר החמישי של חסידות גור בשנים 1992-1977 שמחה בונם סופר – היה רבה של ברטיסלאבה וראש ישיבת פרשבורג שמחה בונים מפשיסחה – רב שחי במאה ה-18 וה-19. אחד מראשי חסידות פשיסחה שמחה בונים קאליש – היה אחד מאדמו"רי וורקא, מכונה גם "האדמו"ר מאטוואצק" הבונים (פירושונים)
עלי ג'רושי

עלי ג'רושי (1965 – 13 בינואר 2023) היה בורר בעולם התחתון, שהשתייך למשפחת הפשע הערבית ג'רושי משכונת ג'ואריש שברמלה. ג'רושי היה מוכר בעולם הפשע הישראלי, וזכה לתואר "הבורר", מפני שנהג לערוך בוררויות בין עבריינים שונים, יהודים וערבים. בראיון לאמנון לוי, במסגרת התכנית פנים אמיתיות, סיפר ג'רושי כי הוא נוהג לערוך את הבוררויות תחת עץ בחצרו, אותו כינה "עץ הצדק", ואף העביר הליך בוררות בין שני קבלנים בשידור חי. כינוי נוסף שלו היה "סדאם חוסיין" והוא אף קרא לשני ילדיו עודאי וקוסאי, על שמם של עודאי וקוסאי, בניו של הרודן העיראקי. בנו, עודאי, נשפט לעונש של 9 שנות מאסר בגין ניסיון רצח של דייג מיפו, ובנו קוסאי ריצה שמונת חודשי מאסר בשל תקיפה של קבלן ושל ילדיו ברמת גן. לאחר שכבר שרד ניסיון התנקשות בעבר, סמוך לשעה 04:30 בבוקר של יום שישי, 13 בינואר 2023, נורה ג'רושי למוות בעת ששטף את מדרגות המסגד הסמוך לביתו. בסמוך אליו נמצא, ירוי למוות, כלבהּ של המשפחה. על פי החשד, מכונית ובה שני רעולי פנים עצרה ליד ג'רושי, אחד מהיושבים בה יצא וירה בג'רושי, וידא הריגה ואז השניים נמלטו מהמקום והציתו את רכבם לאחר מכן. בעקבות הרצח חזר השר לביטחון לאומי איתמר בן גביר על קריאתו לערב את שב"כ במלחמה במשפחות הפשע בישראל. על פי החשד, חיסולו של ג'רושי הגיע כנקמה על חיסולו של העבריין בני שלמה, שחוסל לאחר שפיתח קשרים עם בני משפחת ג'רושי שנודו מהמשפחה. הסכסוך בין שני פלגי משפחת ג'רושי גבה קורבנות רבים, ועלי ג'רושי השתייך לפלג המרכזי במשפחה. באוגוסט 2019 חוסל גם מחמוד מוגרבי, איש הכספים של עלי, בידי עומאר אבו קישאק, שנחשד כי פעל בשליחות זייד ג'רושי, שנודה מהמשפחה. כחודש וחצי לאחר מכן חוסל אדריס ג'בריל עכאשה, כאשר החשד הוא שנרצח כנקמת דם על חיסולו של ג'רושי. קרין שגיא ויניר יגנה‏, "הבורר" נורה למוות ובמשטרה חוששים מנקמה: מאחורי הרצח של עלי ג'רושי, באתר וואלה, 15 בינואר 2023 הכירו את הגנגסטרים | עלי ג'רושי "הבורר", באתר חדשות 13, 12 בפברואר 2019 שמעון איפרגן, ‏מי יעצור את איסמעיל ג'רושי, באתר ‏מאקו‏, 23 במרץ 2023 שמעון איפרגן, ‏מי רצח את עלי ג׳רושי?, באתר ‏מאקו‏, 13 בינואר 2023 שמעון איפרגן, ‏עלי ג׳רושי חוסל על ידי מתנקש ברמלה, באתר ‏מאקו‏, 13 בינואר 2023 אלון חכמון, ‏ה"בורר" של ג'רושי נרצח ברמלה; בן גביר לרה"מ: "להפעיל את השב"כ", באתר מעריב אונליין, 13 בינואר 2023 שמעון איפרגן., ‏"כל מי שהיה מעורב ברצח של ג׳רושי יחוסל יחד עם משפחתו", באתר ‏מאקו‏, 20 בינואר 2023 מאיר תורג'מן, שקט מתוח: משטרה בכל פינה אחרי חיסול "הבורר" של משפחת ג'רושי, באתר ynet, 13 בינואר 2023 אלון חכמון, ‏חשד לנקמת דם: יוסף ג'רושי, אשתו נואל ובתם בת ה-16 חוסלו בצפון, באתר מעריב אונליין, 26 ביוני 2021 שמעון איפרגן, ‏נפילתה של משפחת הפשע המפחידה בישראל: "מי שהיה שומע את השם ג'רושי מיד היה משלם פרוטקשן", באתר ‏מאקו‏, 10 במרץ 2022 חסן שעלאן, מאיר תורג'מן, רחובות ריקים ברמלה לאחר חיסול "הבורר": "הנקמה תגיע, עדיף לא לצאת מהבית", באתר ynet, 14 בינואר 2023 אלון חכמון, ‏נורה ביציאה ממסגד: אלו הסכסוכים שהובילו לרציחתו של עלי ג'רושי, באתר מעריב אונליין, 13 בינואר 2023 מיכאל פרוסמושקין, מאסר עולם לעומר אבו קישק על רצח מחמוד "חמודה" מוגרבי בג'ואריש, באתר פוסטה, ‏11 בינואר 2023 חסן שעלאן, מאיר תורג'מן, בן 19 נרצח ביריות בביתו ברמלה, חשד: נקמה על חיסול "הבורר" ממשפחת ג'רושי, באתר ynet, 1 במרץ 2023
העיר הזאת (סרט)

העיר הזאת הוא סרט אופרת ראפ בלשית ישראלי המבוסס על מחזה באותו שם מאת עמית אולמן. הסרט יצא בהפקת דרומהפקות ותיאטרון האינקובטור, בו עלה המחזה, ובעזרת מימון בהדסטארט, ויצא לאקרנים ביולי 2023. הסרט עוסק בחקירה של הבלש ג'ו אודות תעלומת רצח המסתבכת כאשר מתגלה שמעורב בה פושע גדול, ונכתב בהשראת ז'אנר הפילם נואר. הסרט היה מועמד לשישה פרסי אופיר בשנת 2024 וזכה בארבעה פרסים: פרס הפסקול, פרס המוזיקה, פרס העיצוב האומנותי ופרס התלבושות. למשרד החקירות הפרטי של הבלשים ג'ו וג'ק, נכנסת שרה בנט ומבקשת את עזרתו של ג'ו לחקור את היעלמותה של אחותה נעמי. יחד עם ג'ק, שותפו, השניים חוקרים את מקרה ההיעלמות ומגלים שאחותה של שרה נרצחה, וברצח מעורב פושע גדול בשם "מנשה". במהלך החקירה ג'ק מנסה להניא את ג'ו מלהמשיך בחקירה ולאחר מכן ג'ק נרצח. מפקח המשטרה מקמרפי ושותפו צ'אקי חושדים שג'ו הבלש רצח את השותף שלו, רצח את נעמי בנט, ובדה מליבו את הקשר שלו עם אחותה שרה. ג'ו נחקר במשטרה, מתוודה על הרצח ונידון לעונש מוות בתלייה. רגע לפני שעלה לגרדום, בנאום המילים האחרונות, חושף ג'ו בפני הקהל את זהותו של מנשה שגם אחראי על הרצח של נעמי בנט. מנשה נעצר במקום. בשנת 2008 הציג לראשונה עמית אולמן את אחת הסצנות מתוך "העיר הזאת" לחברי להקתו "ויקטור ג'קסון" הכוללת את ג'ימבו ג'יי ואיציק פצצתי. הלהקה הופיעה עם הסצנה בהופעות ולאחר הצלחתה, הרחיבו את הסצנה הבודדת לסיפור בלשי שהפך למחזה העיר הזאת שהוצג בשנים 2012–2022. ההצגה רצה כעשור, וכבר מימיה הראשונים שאף אולמן לצלם גרסה קולנועית. המעבר לקולנוע הביא איתו אתגרים דוגמת יצירת עיר שלא נראית ישראלית ולא מודרנית וסביבה עולם חדש ואפל, בהשראת סרטי פילם נואר מצד אחד ובהשראת תרבות ההיפ הופ מצד שני. התלבושות שנבחרו היו תקופתיות ועיצוב הפנים של השחקנים מתכתב עם סרטי בלשים קלאסיים. השפה הקולנועית של הסרט מהווה חידוש בכך שכל התסריט הוא שיר אחד ארוך, כשכמעט כל הדיאלוג כתוב בחרוזים ומלווה על ידי כלי נגינה. הביקורות מצד המבקרים בישראל היו אוהדות וכינו את הסרט יצירה פורצת דרך בקולנוע הישראלי. אתר האינטרנט הרשמי של העיר הזאת העיר הזאת, ברשת החברתית פייסבוק "העיר הזאת", במסד הנתונים הקולנועיים IMDb (באנגלית) "העיר הזאת", במיזם "אישים" לתיעוד היצירה הישראלית העיר הזאת - שירי ההצגה העיר הזאת - שירי הסרט איתמר קציר, עמית אולמן, במאי וכוכב "העיר הזאת": "אני רווק כי האמנות שלי מתחרה עם האהבה", באתר הארץ, 5 ביולי 2023 שירלי גל, שיחת העיר: תופעת "העיר הזאת" חיה בסרט, באתר ישראל היום, 6 ביולי 2023 העיר הזאת באתר "סרט" פרסי אופיר 2024, באתר israelfilmacademy.co.il רייצ'ל גאון, ‏מעל למלים: מחזמר הקאלט הנפלא הזה לא סתם רץ כבר 11 שנה, באתר "Time Out ישראל", 3 בפברואר 2022 שמוליק דובדבני, לא ראינו את זה בא: "העיר הזאת" הוא יצירה פורצת דרך בקולנוע הישראלי, באתר ynet, 6 ביולי 2023 ביקורת: העיר הזאת, יהונתן צוריה, עין הדג, יולי 2023 כרמל שטרן, ‏"העיר הזאת" מתמסרת עד הסוף לחוויה שעשתה ממנה קאלט, באתר ‏מאקו‏, 7 ביולי 2023
עקיבא תור

עקיבא תור (נולד ב-1961) הוא דיפלומט ישראלי. כיהן כשגריר ישראל בקוריאה הדרומית. תור נולד בפורט ג׳קסון, שבקרוליינה הדרומית, ארצות הברית. עלה לארץ בגיל 24, ושירת בחטיבת הצנחנים בין השנים 1985–1987. לאחר מכן המשיך לשרת כסרן במילואים, עד שנת 2008. בעל תואר בוגר בפילוסופיה מאוניברסיטת קולומביה, ניו יורק, ותואר מוסמך במדעי המדינה ומחשבת ישראל מהאוניברסיטה העברית בירושלים. בשנת 2003 השתתף בתוכנית קרן וקסנר בישראל, וקיבל תואר מוסמך במינהל ציבורי מאוניברסיטת הרווארד. בשנת 2020 היה עמית גולדמן באוניברסיטת תל אביב. ב-1987 הצטרף לקורס הצוערים של משרד החוץ. ב-1996 יצא לשליחות מדינית בתור המנהל הכללי של נציגות ישראל בטאיוואן. בין השנים 1998–2000 שימש סגן דובר משרד החוץ, וסגן מנהל המחלקה הפלסטינית בין השנים 2000–2002. בשנת 2003 מונה ליועץ לענייני יהדות התפוצות לנשיא מדינת ישראל משה קצב. בין השנים 2008–2012 כיהן כקונסול הכללי של ישראל בסן פרנסיסקו. בין השנים 2013–2020 עמד בראש חטיבת תפוצות ודתות של משרד החוץ. בשנת 2020 מונה לשגריר ישראל בקוריאה הדרומית. במהלך כהונתו בסיאול, הביא לחתימת הסכם סחר חופשי בין המדינות, וכן השיק את שגרירות המטאוורס הראשונה של ישראל, כחלק משיתוף פעולה וירטואלי עם דרום קוריאה. תור נשוי לנעמי. הם מתגוררים בבית שמש עם ארבעת ילדיהם, ומקיימים אורח חיים דתי. על העיוורון היהודי, במגזין ארץ אחרת. 19 בינואר 2011 עקיבא תור, ברשת החברתית פייסבוק עקיבא תור, ברשת החברתית אקס (טוויטר) "Interview with H.E. Akiva Tor, Israeli Ambassador to the Republic of Korea". Asia Society (באנגלית). נבדק ב-2021-08-08. "TOR". jejuforum.or.kr (בקוריאנית). נבדק ב-2023-06-06. "AitN: July 27, 2020". Columbia College Today. 27 ביולי 2020. נבדק ב-8 באוגוסט 2021. {{cite web}}: (עזרה)תחזוקה - ציטוט: url-status (link) השגריר הבדואי הראשון של ישראל, באתר ערוץ 7, 5 ביולי 2020 הסכם אזור סחר חופשי בין ישראל ודרום קוריאה נחתם בסיאול, באתר GOV.IL שגרירות המטאוורס הראשונה בעולם: משרד החוץ ממשיך להוביל חדשנות דיגיטלית, באתר GOV.IL איציק יונה, שיחה עם האיש של כולנו בסיאול, באתר "הקוריאנים" - המדריך לקוריאה, ‏2021-06-20 אתי סויסה בן עמי, עקיבא תור מונה לשגריר ישראל בקוריאה הדרומית, באתר פורטל אתיקה, ‏2020-07-06 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
Let Them Know

"Let Them Know" הוא סינגל של הזמרת הבריטית, מייבל, שיצא על ידי חברת התקליטים פולידור רקורדס ב-18 ביוני 2021, כסינגל המוביל של אלבום האולפן השני שלה, About Last Night....‏ השיר נכתב על ידי מייבל, ריי, MNEK ואס ג'י לואיס, והופק על ידי ריי ואס ג'י לואיס. נכון ליוני 2023, השיר הושמע למעלה מ-9.6 מיליון פעמים ביוטיוב, ולמעלה מ-62 מיליון פעמים בספוטיפיי. מידע על הסינגל "Let Them Know" באתר מיוזיק בריינז מילות השיר "Let Them Know" באתר Genius סרטון השיר "Let Them Know" באתר יוטיוב מידע על השיר "Let Them Know" באתר ספוטיפיי Brayden, Kate (21 במרץ 2022). "Mabel to perform outdoor show at Dublin's Fairview Park this June". Hot Press. נבדק ב-16 באפריל 2022. {{cite web}}: (עזרה) Mabel - Let Them Know (Official Video), ארכיון מ-2023-03-14, נבדק ב-2023-06-06 Let Them Know, 2021-06-18, ארכיון מ-2022-10-20, נבדק ב-2023-06-06 White, Jack (10 ביוני 2021). "Mabel announces new single Let Them Know". Official Charts Company. נבדק ב-10 ביוני 2021. {{cite web}}: (עזרה) Ali Seminara, Emanuela (15 ביוני 2021). "Mabel - Let Them Know (Radio Date: 18-06-2021)" (הודעה לעיתונות) (באיטלקית). Universal Music Group. נבדק ב-18 ביוני 2021. {{cite press release}}: (עזרה) "Mabel - Let Them Know". Tophit. נבדק ב-1 ביולי 2021. {{cite web}}: (עזרה) "Album Let Them Know, Jonasu". Qobuz. נבדק ב-9 ביולי 2021. {{cite web}}: (עזרה)
Way Back Home

Way Back Home הוא שיר שהוציא המוזיקאי הדרום–קוריאני Shaun, ב-27 ביוני 2018. Shaun הוא דיג'יי, מפיק מוזיקלי וקלידן בלהקת The Koxx. ב-27 ביוני 2018 פרסם מיני-אלבום עצמאי בשם Take ב-27 ביוני 2018, כשהשיר Way Back Home הוא השיר הראשון. הזמר סיפר שהוא כתב את הלחן של השיר ב-2015 כחלק משיר לזמר קים ג'יי–ג'ונג, אולם נדחה בגלל שהמנגינה נשמעה דומה מדי לשיר יפני אחר. עם זאת, Shaun עדיין אהב את השיר כך שב-2018 הוא הצליח לשחזר אותו בתוך חמש שעות. את השיר הלחינו Shaun וג'י היי לי, והוא תואר במגזין בילבורד כ"מוזיקת דאנס האוס-טרופית". גרסה נוספת לשיר פורסמה ב-21 בדצמבר 2018 על ידי הדיג'יי ההולנדי סם פלדט, ובו הזמר קונור מיינרד שר חלק מהמילים באנגלית. "Way Back Home" זכה לפופולריות תחילה בקרב קהילת הדאנס הקוריאנית באמצעות הרשתות החברתיות. בסופו של דבר, השיר והסרטונים שלו הפכו לוויראליים, והוא הגיע לראש המצעדים הדיגיטליים. בהמשך, הוא הפך למוזיקת רקע בבתי קפה ובתוכניות טלוויזיה. השיר הגיע ל"גראנד סלאם" ב-17 ביולי כשהשיג את המקום הראשון בשלושת שירותי המוזיקה הקוריאניים הגדולים. עם זאת, מאחר ש-Shaun היה אמן פחות מוכר, עלייתו במצעדים עוררה האשמות בדבר מניפולציות. ב-22 ביולי הזמר הגיב לשמועות והצהיר שהוא מקווה שהאמת תיחשף, והתנצל על הפגיעה במעריציו. ב-18 ביולי 2018 פרסם הזמר פארק ג'ין-יונג כי בכוונתו לדרוש חקירה ממשלתית. למחרת, חברת הלהיטים שהוציאה את השיר, DCTOM, הגישה בקשה לחקירת משטרה בנושא. בנוסף, גם הזמר עצמו הגיש מספר תלונות נגד אנשים שהפיצו שמועות בנוגע לשיר. חקירה שנערכה על ידי חברת הלהיטים לא מצאה ראיות למניפולציות בטבלאות הלהיטים, אלא שהוא צבר עניין בעקביות. Park, S. (23 באוקטובר 2018). "Shaun Shares Thoughts On Chart Manipulation Controversy And Describes Creative Process For 'Way Back Home'". Soompi. נבדק ב-22 בנובמבר 2018. {{cite web}}: (עזרה) Way Back Home (feat. Conor Maynard) [Sam Feldt Edit] - Single by SHAUN, Apple Music, 21 בדצמבר 2018, נבדק ב-25 בינואר 2023 {{citation}}: (עזרה) Shin, Y. (16 ביולי 2018). "Shaun's Agency Denies Accusations of Digital Chart Manipulation". Soompi. נבדק ב-22 בנובמבר 2018. {{cite web}}: (עזרה) Dong, Sun-hwa (2018-07-21). "Is JYP referring to SHAUN in alleged music chart manipulation?". The Korea Times (באנגלית). נבדק ב-2018-11-25. Jeong, Ju-won (2018-08-15). "Agency says Shaun did not fix music charts". Korea JoongAng Daily. נבדק ב-2018-11-26. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "Way Back Home".
שוק בצלאל

שוק בצלאל הוא מתחם מסחרי במרכז תל אביב בין הרחובות קינג ג'ורג', בית לחם, טשרניחובסקי (במקור רח' בצלאל) והמכבי. השוק הוקם בשנות ה-20 של המאה ה-20, בשטח בו אמורה הייתה לקום שכונת יוקרה בתכנונו של האדריכל יוסף טישלר. השכונה לא הוקמה בסופו של דבר, לעומת זאת הוקם מתחם הספורט של אגודת מכבי ולצידו התפתח השוק. בעבר התפרסם שוק בצלאל בזכות דוכני הפלאפל שהיו במקום, שהציעו אכילה חופשית בסגנון "אכול כפי יכולתך". רוב דוכני הפלאפל נעלמו והרחובות נשארו מתחם הכולל בעיקר חנויות ודוכנים של ביגוד, הנעלה, כלי בית ומוצרים שונים לשימוש יומיומי. שמו של השוק מפורסם בעיקר בזכות המגוון הרחב של מוצרי ההלבשה מכל הסוגים והדגמים, ולעיתים עודפים של מותגי יוקרה במחירים נמוכים, שניתן להשיג במקום. השוק מהווה צלע מ"המשולש" - כינוי שניתן לאזור מסחרי הכולל את רחוב שינקין ושוק הכרמל. בעבר, שוק בצלאל היווה מוקד בילוי ומפגש של מוצאי שבת, לפני רחוב שינקין ומתחם רחובות מרכז בעלי מלאכה כדוגמת העבודה, רש"י ורחוב המלך ג'ורג'. סמוך לשוק הוקם בעשור השני של המאה ה-21 פרויקט למגורים ומסחר בתכנון ישר אדריכלים, והשוק עצמו הפך למדרחוב. מיכאל יעקובסון: בתוכנית: בניינים של שבע קומות, גינה וגני ילדים, Xnet, 15.5.11
Statements

"Statements" הוא סינגל שהוקלט על ידי הזמרת השוודית לורן. הוא יצא לאור ב-26 בפברואר 2017, על ידי חברת התקליטים וורנר מיוזיק גרופ, כסינגל שלא מתוך אלבום אולפן. הוא נכתב על ידי לורן, סאנתון הרד, ג'ו דב ולינאה דב. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-10.8 מיליון השמעות. לשיר הופק קליפ מילים רשמי, שהועלה ב-4 במרץ לערוץ היוטיוב הרשמי. נכון ליוני 2023 עומד מונה הצפיות של הקליפ על למעלה מ-1.7 מיליון צפיות. ב-30 בנובמבר אותה שנה חשפה SVT כי לורן עתידה להשתתף במלודיפסטיבלן 2017 עם השיר על הזכות לייצג פעם נוספת את שוודיה באירוויזיון 2017. ב-25 בפברואר עלתה לשלב גלגל ההצלה, אך בסופו הודחה מהתחרות. Statements, סרטון באתר יוטיוב Granger, Anthony (30 בנובמבר 2016). "Melodifestivalen 2017 Participants Revealed". Eurovoix.com. ארכיון מ-20 בינואר 2017. נבדק ב-30 בנובמבר 2016. {{cite web}}: (עזרה) hulluna (25 בפברואר 2017). "Sweden: Loreen Fails to go Directly to Melodifestivalen Final". eurovisiontimes.wordpress.com. Eurovision Times. ארכיון מ-10 באוגוסט 2017. נבדק ב-10 באוגוסט 2017. {{cite web}}: (עזרה) William Lee Adams (4 במרץ 2017). "Anton Hagman beats Loreen in Andra Chansen duel to complete Melodifestivalen 2017 final lineup". wiwibloggs.com. Wiwibloggs. ארכיון מ-23 באוגוסט 2017. נבדק ב-10 באוגוסט 2017. {{cite web}}: (עזרה)